«Вести FM» радиостанцым Налшык лэжьэн щыщIедзэ
Къэбэрдей-Балъкъэр Республикэм радио-теленэтынхэр къэзыт и центрым цIыхухэм хъыбар ярегъащIэ «Вести FM» урысей радиостанцым 2020 гъэм бадзэуэгъуэм и 30-м щегъэжьауэ Налшык къалэм лэжьэн зэрыщыщIидзэмкIэ. Нэтынхэр екIуэкIынущ 96,6 Мгц частотам тету.
«Вести FM» станцым зэман кIэщIым къриубыдэу хузэфIэкIащ урысей хъыбарегъащIэ IэнатIэхэм я деж пашэ щыхъун, къэралым и щыхьэрми, Санкт-Петербурги, нэгъуэщI къалэшхуэхэми щыпсэухэр къыдихьэхын. Станцыр ВГТРК холдингым хохьэ.
